Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 776/12/8803	Košice II, 24.2.2014
EEČ : 2-64-121-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 5.12.2012, spisová značka 3 Pv 776/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 5.12.2012, spisová značka 3 Pv 776/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením policajta Okresného riaditeľstva PZ XXXXX, Obvodného oddelenia PZ XXXXX XXXXX sp. zn. ČVS: XXXXX z 19.11.2012, bolo  podľa §§ 199 ods. 1, 206 ods. 1 Trestného poriadku začaté trestné stíhanie a zároveň vznesené obvinenie XXXXX pre prečin krádeže podľa § 212 odsek 2 písm. f) Trestného zákona na vyššie opísanom skutkovom základe.
     
Uznesením prokurátorky Okresnej prokuratúry XXXXX II zo dňa 05.12.2012, sp. zn. 3 Pv 776/12-4, právoplatným dňa 21.12.2012, bolo podľa § 216 ods. 1 písm. a),b),c) Trestného poriadku trestné stíhanie obvinenej podmienečne zastavené, pričom jej bola určená skúšobná doba v trvaní 12 mesiacov od jeho právoplatnosti.

	Skúšobná doba podmienečného zastavenia trestného stíhania obvinenej uplynula 21.12.2013.

	Podľa § 217 ods. 4 Trestného poriadku právoplatnosťou uznesenia o tom, že sa obvinená osvedčila, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené aj vtedy, ak ide o osobu, proti ktorej sa skoršie stíhanie pre ten istý skutok skončilo právoplatným uznesením o podmienečnom zastavení trestného stíhania a obvinený sa osvedčil, ak rozhodnutie nebolo v predpísanom konaní zrušené.

Vzhľadom na skutočnosť, že obvinená viedla počas skúšobnej doby riadny život, čo vyplýva z aktuálneho odpisu z registra trestov Generálnej prokuratúry SR i správy z registra priestupkov Obvodného úradu v Košiciach, bolo potrebné rozhodnúť o osvedčení obv. XXXXX v skúšobnej dobe podmienečného zastavenia trestného stíhania tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lucia Bačová
prokurátorka